
REFERAT

privind aprobarea cuantumului cotizaţiei anuale de membru
a Municipiului Timişoara în cadrul
 Asociaţiei „Cluster Regional Tehnologia Informaţiei şi a Comunicaţiilor – Regiunea Vest România”

Asociaţia „Cluster Regional Tehnologia Informaţiei şi Comunicării Regiunea Vest” a fost înfiinţată în anul 2011. Obiectivul strategic al Asociaţiei este promovarea şi susţinerea întreprinderilor regionale din sector pentru a deveni actori pe piaţa globală, generatori de produse proprii, cu valoare adăugată, sub un brand regional puternic. Prin crearea acestui cluster, se deschid noi oportunităţi de finanţare în sprijinul firmelor din sectorul Tehnologiei Informaţiei şi a Comunicaţiilor şi, implicit, de dezvoltare economică a Regiunii de Vest. Participarea a fost aprobată prin HCLMT nr. 207/31.05.2011.
Asociaţia acţionează în vederea atingerii următoarelor obiective de dezvoltare ale sectorului TIC în Regiunea Vest:

· evoluţia modelului de business în sectorul TIC regional dinspre comerţ şi servicii către consultanţă şi produse proprii;

· consolidarea sectorului TIC regional prin crearea unor centre de cercetare-dezvoltare şi creşterea ponderii produselor cu valoare adăugată mare;

· integrarea ofertei de educaţie cu nevoile mediului de afaceri în sectorul TIC regional;

· menţinerea resursei umane TIC în Regiunea Vest;

· crearea unui context regional favorabil afacerilor TIC şi promovarea investiţiilor publice în sector, precum şi atragerea de noi resurse si investiţii.

În cadrul şedinţei Adunării Generale a Asociaţiei "Cluster Regional Tehnologia Informaţiei şi a Comunicaţiilor - Regiunea Vest, România“ din 19 martie 2014, precum şi, anterior, în cadrul ședinţei Consiliului Director din 11 martie 2014, s-a stabilit că pentru o mai bună implementare a obiectivelor Asociaţiei este necesară majorarea cuantumului cotizaţiei anuale. În acest sens, prin Hotărârea nr. 6/19.03.2014 a Adunării Generale a asociaţilor, s-a adoptat modificarea şi aprobarea cuantumului cotizaţiilor anuale ale membrilor Asociaţiei.
Având în vedere cele menţionate mai sus, 

PROPUNEM:

· aprobarea cuantumului cotizaţiei anuale de membru a Municipiului Timişoara în cadrul  Asociaţiei „Cluster regional Tehnologia Informaţiei şi a Comunicaţiilor – Regiunea Vest România”, în valoare de 5000 lei,  în conformitate cu Hotărârea nr. 6/19.03.2014 a Adunării Generale a Asociaţilor - Anexa la prezentul referat;

